alexandrainst/scandi-wiki huggingface dataset:
Philip Reeve

Philip Reeve () er ein britisk forfattar av barne- og ungdomslitteratur. Han er mellom anna kjend for å ha skrive serien Mortal Engines.

Livssoge 
Philip Reeve vart fødd i Brighton i England.

Bibliografi

Mortal Engines-serien 
 2001 Mortal Engines
 2003 Predator's Gold
 2005 Infernal Devices
 2006 A Darkling Plain

Prisar 
 2001 Nestlé Smarties Book Prize (gull i kategorien 9 til 11 år), for Mortal Engines
 2006 Guardian Children's Fiction Prize 1996, for A Darkling Plain

Bakgrunnsstoff 
 Offisiell heimeside

Britiske forfattarar
Folk frå Brighton
Forfattarar frå 2000-talet
Union Observatory

Union Observatory eller Johannesburg Observatory (IAU-kode 078) er eit tidlegare  astronomisk observatorium i Johannesburg i Sør-Afrika som var i drift mellom 1903 og 1971. Det ligg på Observatory Ridge, det høgaste punktet i byen på 1808 moh. i bydelen Observatory.

Observatoriet og annekset det hadde, Leiden Southern Station, er kjende for å vera staden ein oppdaga rundt 6000 dobbelstjerner og Proxima Centauri, som blei oppdaga av Robert Innes. Ein identifiserte 578 småplanetar her, eit rekordtal på denne tida.
Minor Planet Center listar opp 147 småplanetar som blei oppdaga av astronomane Harry Wood, Cyril Jackson, Hendrik van Gent, Ernest Johnson, Ejnar Hertzsprung, Jacobus Bruwer og Joseph Churms ved observatoriet.

Hovudbelteasteroiden 1585 Union, oppdaga av Ernest Johnson i 1947, blei kalla opp etter Union observatory.

Direktørar 
Direktørar for obervatoriet var:
 1903–1927: Robert Innes 
 1927–1941: Harry Edwin Wood 
 1941–1956: Willem Hendrik van den Bos 
 1957–1965: William Stephen Finsen
 1965–1971: Jan Hers (1915–2010)

Leiden Southern Station 

Leiden Southern Station () var eit samarbeid mellom Leiden Observatorium i Nederland og Union Observatory. Frå 1938 til 1954 var det eit anneks for Union Observatory, og blei flytta til Hartbeespoort i 1954 på grunn av lysforureining. Det var verksamt til 1978.

Oppdagingar

Småplanetar

Kjelder
 

 
 

<div class="references-small">
Denne artikkelen bygger på «Union Observatory» frå ,  den 31. desember 2019.  
 

Johannesburg
Astronomiske observatorium
Skipingar i 1903
Nedleggingar i 1971
Troms og Finnmark fylke

Troms og Finnmark er det nordlegaste fylket i Noreg. Det vart oppretta 1. januar 2020 som følgje av samanslåinga av Troms og Finnmark. Fylket heiter Romssa ja Finnmárku fylkkagielda på nordsamisk og Tromssan ja Finmarkun fylkinkomuuni på kvensk.

Opprettinga av fylket Troms og Finnmark har vore kontroversiell. Etter kommune- og fylkestingsvalet i 2019 består fleirtalskoalisjonen i fylkestinget av parti som stemte mot regionreforma ved stortingsbehandlinga. Koalisjonen har vedteke å be Stortinget om å oppløyse Troms og Finnmark etter valet i 2021.

Kommunar 
Troms og Finnmark har 39 kommunar. Alle kommunane i dei tidlegare fylka Troms og Finnmark fekk nye kommunenummer frå 1. januar 2020. Fylkesnummeret til Troms og Finnmark er 54.

Kjelder

Bakgrunnsstoff
Offisiell nettstad

 
Troms fylke
Finnmark fylke
Fylke i Noreg
Skipingar i 2020
Stad kommune

Stad er ein kommune i Vestland fylke som blei danna 1. januar 2020 gjennom ei samanslåing av Selje og Eid kommune. Ved opprettinga blei det også gjort ei grensejustering slik at området Bryggja (grunnkrinsane Totland, Bryggja og Maurstad) frå Vågsøy kommune blei lagde til Stad. Dette gjorde Stad til ein samanhengjande kommune, ettersom Selje og Eid ikkje heng saman. 

Namnet viser til halvøya Stad.

Folk frå Stad
Bernt Tunold (1877—1946), kunstmålar, fødd på øya Selja i Nordfjord

Kjelder

<div class="references-small">
Denne artikkelen bygger på «Stad (kommune)» frå ,  den 1. januar 2020.

Bakgrunnsstoff 
 

Norske kommunar skipa i 2020
Kommunar i Vestland
Hustadvika kommune

Hustadvika er ein norsk kommune i Møre og Romsdal fylke, som var oppretta frå og med 1. januar 2020. Kommunen er ei samanslåing av tidlegare Fræna kommune på Romsdalskysten og Eide kommune på Nordmøre.

Ved kommunestyre- og fylkestingsvalget i 2019 vart det for første gong valt representantar til kommunestyret i Hustadvika kommune. Tove Henøen frå Senterpartiet fekk ordførarvervet, medan Tom Grunde Malme frå Kristeleg Folkeparti er varaordførar.

Folk frå Hustadvika
Rolf Groven (f.  1943), kunstmålar (Fræna)

Kjelder

Bakgrunnsstoff 
 Offisiell nettstad

Hustadvika kommune
Kommunar i Møre og Romsdal
Norske kommunar skipa i 2020
Bygda Heim

Heim er ei bygd i Heim kommune. Ho ligg på vestsida av Hemnfjorden, vis-a-vis innløpet hjå Åstfjorden på austsida. Heim kyrkje er soknekyrkje for Heim sokn.

Busetnader i Heim
Bygder i Trøndelag
Verdscupen i alpine greiner 1988/Menn

Verdscupen i alpine greiner for menn i 1988-sesongen  tok til 26. november 1987 i Sestriere i Italia og vart avslutta 23. mars 1988 i Saalbach-Hinterglemm i Austerrike. Turneringa omfatta 28 renn og 30 tevlingar. Tevlingane fordelte seg på 8 slalåmrenn, 6 storslalåmrenn, 4 super-g-renn, 10 utforrenn og 2 kombinasjonstevlingar, dei siste baserte på allereie avvikla enkeltrenn.

Pirmin Zurbriggen frå Sveits forsvarte topplassen og vann FIS-turneringa for tredje gong. Alberto Tomba frå Italia vart ein soleklar toar, medan austerrikaren Hubert Strolz kneip tredjeplassen.

Samanlagt

Slalåm

Storslalåm

Super-g

Utfor

Kombinasjon

Kjelder

<div class="references-small">
Denne artikkelen bygger på «Alpiner Skiweltcup 1987/88» frå ,  den 1. januar 2020.  
 

Alpine greiner
Sport i 1988
Nordre Follo kommune

Nordre Follo er ein kommune i Viken fylke. Kommunen grensar til Oslo i nord, Bunnefjorden og Ås i vest, Indre Østfold i søraust og Enebakk i aust. Han er ein av dei folkerikaste i Noreg med  innbyggjarar.

Kommunen vart danna den 1. januar 2020 gjennom samanslåing av Ski og  Oppegård kommunar i tidlegare Akershus fylke. I samband med samanslåinga vart ein del av Ås kommune (Tandbergløkka) flytta til Nordre Follo.

Kommunevåpenet er eit sølvfarga havreaks på blå bakgrunn. Havreakset står for den rike jordbrukstradisjonen i området. Blåfargen står for himmel og vatn, som fjorden, sjøar og vassvegar.

Geografi
Terrenget i Nordre Follo er småkupert og stort sett skogkledd med lausmassar i forsenkingane. Berggrunnen består av gneis som er del av det søraustnorske grunnfjellsområdet. Skimorenen er eit aust-vestgåande ra som dannar vasskiljet mellom vassdraga nordover til Gjersjøen/Bunnefjorden og Mossevassdraget (nedbørfeltet til Kråkstadelva). 

Norddelen av kommunen, Oppegård, blir nesten delt i to av den nord–sørgåande Gjersjøen. I nordaust finst åsar på opptil 216 meter over havet og i vest når Svartskogplatået opp til 163 meter over havet. Sør og vest i kommunen er landskapet flatare og lågare, men den høgaste toppen i kommunen, Tømmerås på 313,1 moh., ligg likevel i sør. 

Sør- og vestdelen av kommunen er dekka av store marine lausavsetningar, og dannar store jordbruksområde. Korndyrking er den viktigaste driftsforma.

Folkesetnad
Nordre Follo er ein del av Stor-Oslo i Osloregionen. Folkesetnaden er konsentrert rundt bybandet langs jernbanen sørover frå Oslo. Østfoldbanen går aust for Gjersjøen gjennom Kolbotn, Langhus og så til administrasjonssenteret Ski.

Kjelder

 
Kommunar i Viken
Norske kommunar skipa i 2020
Lapua

Lapua (svensk: Lappo) er ein by og ein kommune i Södra Österbotten i Finland med i kring 14 400 ibuarar. Kommunen omfattar 751,8 km², av dette 13,7 km² vatn. Elva Lapua renn gjennom kommunen.

Finsk er einerådande morsmål i kommunen.

Lapporørsla vart danna i Lapua i 1929.

Anneli Jäätteenmäki er frå Lapua.

Kjelder

<div class="references-small">
Denne artikkelen bygger på «Lapua» frå ,  den 1. januar 2020.  
 

Byar i Finland
Kommunar i Södra Österbotten
Parikkala

Parikkala er ein kommune i landskapet Södra Karelen i Finland med i kring 4 800 ibuarar. Kommunen omfattar 760,7 km², av dette heile 167,8 km² dekt av vatn. Finsk er einerådande morsmål i Parikkala, som i aust grensar mot Russland.

Spjutkastaren Hannu Siitonen er frå Parikkala.

Kjelder

<div class="references-small">
Denne artikkelen bygger på «Parikkala» frå ,  den 1. januar 2020.  
 

Kommunar i Södra Finlands län
Innlandet fylke

Innlandet er eit fylke i Noreg som blei danna 1. januar 2020. Det består av dei tidlegare fylka Hedmark og Oppland bortsett frå kommunane Jevnaker og Lunner, som blei overførte til Viken fylke. Innlandet grensar til Trøndelag fylke i nord, Møre og Romsdal i nordvest, Vestland fylke i vest og Viken i sør. Dessutan har det grense til Sverige i aust.

Området dekkjer nær 17 prosent av fastlandsarealet i Noreg, og spennar frå Osloregionen i sør til Trøndelag i nord. Mot vest er regionen avgrensa av Jotunheimen og fjellområda i Valdres, og i aust av svenskegrensa.

Den største innsjøen i Noreg, Mjøsa, ligg sentralt plassert midt i Innlandet. Rundt Mjøsa ligg byane Brumunddal, Gjøvik, Moelv, Hamar og Lillehammer, som også er kjende som Mjøsbyane og Mjøsbyregionen.

I tillegg til den største innsjøen i Noreg husar Innlandet også det høgaste fjellet i Noreg, Galdhøpiggen, og den lengste elva, Glomma.

Kommunar

Kjelder 

Denne artikkelen bygger på «Innlandet» frå ,  den 1. januar 2020.

Bakgrunnsstoff 
 Innlandet fylkeskommune
 Innovasjon Norge Innlandet
 Regionale Forskningsfond Innlandet (RFFINNL)
 IKT Ressursforum Innlandet
VRINN Immersive Learning Cluster 
HelseINN helseklynge 
 NHO Innlandet

 
Fylke i Noreg
Skipingar i 2020
Indre Østfold kommune

Indre Østfold er ein kommune i Viken fylke som vart danna den 1. januar 2020 gjennom samanslåing av kommunane Askim, Spydeberg, Trøgstad, Eidsberg og Hobøl.

Kommunen har 44 242 innbyggjarar (2020). Han omfattar to byar, Askim og Mysen, og tettstadene Ringvoll, Tomter, Knapstad, Spydeberg, Båstad, Skjønhaug, Havnås, Slitu, Hærland, Trømborg og Kirkefjerdingen.

Sjå også 
Distriktet Indre Østfold

Kjelder

Bakgrunnsstoff 
 

Indre Østfold kommune
Kommunar i Viken
Norske kommunar skipa i 2020
Aaron Ciechanover

Prof. Aaron Ciechanover ( i Haifa i Palestinamandatet) er ein israelsk biolog og lege som fekk Nobelprisen i kjemi i 2004 saman med Avram Hershko og Irwin Rosa. 

Prisen vart vunnen for å ha skildra metoden som celler nyttar for å degradere og resirkulere protein ved hjelp av ubikvitin.

Prisar (utval) 
 2000 – Albert Lasker Basic Medical Research Award

Kjelder 

<div class="references-small">
Denne artikkelen bygger på «Aaron Ciechanover» frå ,  den 1. januar 2020.

Bakgrunnsstoff 

Israelske legar
Israelske nobelprisvinnarar
Jødiske nobelprisvinnarar
Nobelprisen i kjemi
Israelske biologar
Folk frå Haifa
Israelske jødar
Medlemmar av Det pavelege vitskapsakademiet
Medlemmar av Det israelske vitskaps- og humanistakademiet
Medlemmar av Det russiske vitskapsakademiet
Medlemmar av Det kinesiske vitskapsakademiet
Medlemmar av American Philosophical Society
Medlemmar av Det europeiske akademiet for vitskap og kunst
Medlemmar av United States National Academy of Sciences
Aaron Klug

Aaron Klug () var ein litauiskfødd britisk kjemikar og biolog. I 1982 vart han tildelt Nobelprisen i kjemi. Han fekk prisen for arbeidet sitt med utvikling av elektronmikroskop og den strukturelle forklaringa si av biologisk viktige nukleinsyreprotein.

Bakgrunn 
Klug vart fødd i Želva i Litauen. Foreldra var jødiske og heitte Lazar og Bella (fødd Silin) Klug. Saman med foreldra sine flytta han til Sør-Afrika då han var to år gammal.

Han vart sterkt fascinert av boka Mikrobejegerane av Paul de Kruif. Han studerte medisin ved University of Witwatersrand i Johannesburg; han var særleg oppteken av kjemi, matematikk og fysikk. Så gjekk han vidare med krystallografi ved University of Cape Town. Han skreiv diplomarbeidet sitt under R. W. James om røntgenstrukturundersøkingar på krystall.

Etter studia i Sør-Afrika flytta han til England og fullførte doktorgraden sin ved Trinity College, Cambridge i 1953.

Forsking 
Han gjekk vidare til Birkbeck College ved University of London på slutten av 1953. I London arbeidde han saman med Rosalind Franklin ved John Bernals laboratorium. Dette arbeidet vekte ei livslang interesse for studium av virus og i denne perioden oppdaga han strukturen til tobakkmosaikkviruset. I 1962 byrja han ved det nyoppretta MRC Laboratory of Molecular Biology i Cambridge. I løpet av det neste tiåret nytta Klug metodar som røntgenkrystallografi, mikroskop og strukturmodellar til å utvikla eit elektronmikroskop. Dette mikroskopet dannar ein sekvens med todimensjonale bilete av krystall teke frå ulike vinklar for å danna tredimensjonale bilete av objektet.

Han mottok Louisa Gross Horwitz Prize av Columbia University i 1981. Frå 1986 til 1996 var han direktør ved  Laboratory of Molecular Biology i Cambridge. Han vart slegen til riddar av dronning Elizabeth II i 1988. Han vart utnemnd til president av Royal Society og virka frå 1995 til 2000. Han vart tildelt Order of Merit i 1995 – dette er skikken for presidentane av Royal Society.  Han var òg medlem av det vitskaplege styret ved Scripps Research Institute.

I 2005 vart han tildelt den sørafrikanske Mapungubwe-ordenen i gull for sine bidrag innanfor medisinsk forsking.

Prisar og utmerkingar 
(utval)
 1982 – Nobelprisen i kjemi

Kjelder 

Denne artikkelen bygger på «Aaron Klug» frå ,  den 1. januar 2020.

Bakgrunnsstoff 

 Aaron Klug interviews med Harry Kroto 
 Aaron Klug article  av Bob Weintraub.
 The Official Site of Louisa Gross Horwitz Prize
 Aaron Klug interviewed by Alan Macfarlane 11 December 2007 (film)

Folk frå Johannesburg
Medlemmar av Det franske vitskapsakademiet
Order of Merit
Presidentar i Royal Society
Nobelprisen i kjemi
Jødiske nobelprisvinnarar
Britiske nobelprisvinnarar
Sørafrikanske nobelprisvinnarar
Utdanna ved Trinity College, Cambridge
Engelske biofysikarar
Engelske kjemikarar
Engelske jødar
Engelske nobelprisvinnarar
Medlemmar av Royal Society
Medlemmar av Academy of Medical Sciences
Medlemmar av United States National Academy of Sciences
Jødiske kjemikarar
Knights Bachelor
Copleymedaljen
Heineken-prisen
Sørafrikanske jødar
Sørafrikanske kjemikarar
Scripps Research Institute
Medlemmar av Royal Microscopical Society
Ada Yonath

Ada E. Yonath () er ein israelsk krystallograf. Ho er mest kjend for pionerinnsats innan strukturen til ribosoma, eit arbeid ho vart tildelt Nobelprisen i kjemi for i 2009. 

Ho er direktør for Helen and Milton A. Kimmelman Center for Biomolecular Structure and Assembly ved Weizmanninstituttet i Israel. Ho mottok Nobelprisen i kjemi i 2009 saman Venkatraman Ramakrishnan og Thomas A. Steitz for forskinga si på ribosomstrukturen og funksjonar, og vart med det den første israelske kvinna som vann Nobelprisen. 

Nobelprisen hennar var den niande i Israel, og den andre i landet innan kjemi.

Kjelder 

<div class="references-small">
Denne artikkelen bygger på «Ada Yonath» frå ,  den 1. januar 2020.

Bakgrunnsstoff 

 Weizmanninstituttet – Prof. Ada E. Yonath Group

Nobelprisen i kjemi
Jødiske nobelprisvinnarar
Israelske nobelprisvinnarar
Folk frå Jerusalem
Israelske biologar
Molekylærbiologar
Adolf Butenandt

Adolf Friedrich Johann Butenandt () var ein tysk biokjemiker og nobelprisvinnar. Han var president for Max-Planck-Gesellschaft frå 1960 til 1972.

Butenandt vart tildelt Nobelprisen i kjemi i 1939 for arbeidet sitt med kjønnshormon, men den tyske regjeringa tillét ikkje Butenandt å motta prisen. Butenandt vart seinare tildelt nobelprisdiplomet og medaljen, men ikkje pengane. 

Han mottok òg ei lang rekkje andre ordenar, utmerkingar og æresdoktorgradar.

Utmerkingar 

 1939: Nobelprisen  i kjemi
 1942: Krigsfortjenestekorset
 1953: Paul-Ehrlich-und-Ludwig-Darmstaedter-Preis
 1959: Stort fortjenstkors med stjerne (1959) og skulderbånd (1964) av Forbundsrepublikken Tysklands fortjenstorden 
 1960: Æresborger av Bremerhaven
 1961: Wilhelm-Normann Medaille fra Deutsche Gesellschaft für Fettwissenschaft
 1962: Bayerischer Verdienstorden
 1962: Pour le Mérite
 1964: Österreichisches Ehrenzeichen für Wissenschaft und Kunst
 1967: Kultureller Ehrenpreis der Landeshauptstadt München
 1969: Kommandør av den franske Æreslegionen
 1972: Ordre des Palmes académiques
 1973: Harnack-Medaille fra Max-Planck-Gesellschaft, 1983 samme medalje i gull
 1981: Bayerischer Maximiliansorden für Wissenschaft und Kunst
 1985: Storkors av Forbundsrepublikken Tysklands fortjenstorden
 1985: Æresborger av München
 1994: Stort ærestegn i gull av Ærestegnet for fortjenester
 Ærespresident for Max-Planck-Gesellschaft
 Æresdoktorgrad i medisin (Dr. med. h.c.)
 Æresdoktorgrad i veterinærmedisin (Dr. med.vet. h.c.)
 Æresdoktorgrad i naturvitenskaper (Dr. rer. nat. h.c.)
 Æresdoktorgrad i filosofi (Dr. phil. h.c.)
 Æresdoktorgrad i naturvitenskaper (Dr. Sc. h.c.), University of Leeds, 1961
 Æresdoktorgrad i ingeniørvitenskap (Dr.-Ing. E.h.)
 Medlem av Royal Society
 Medlem av Det prøyssiske vitenskapsakademiet
 Medlem av Deutsche Akademie der Naturforscher Leopoldina
 Medlem av Akademie der Wissenschaften der DDR

Kjelder 

<div class="references-small">
Denne artikkelen bygger på «Adolf Butenandt» frå ,  den 1. januar 2020.

Bakgrunnsstoff 

Nobelprisen i kjemi
Tyske kjemikarar
Folk frå Bremerhaven
Nazipartimedlemmar
Tyske biokjemikarar
Medlemmar av Det prøyssiske vitskapsakademiet
Medlemmar av Det tyske vitskapsakademiet i Berlin
Medlemmar av Det bayerske vitskapsakademiet
Medlemmar av Royal Society
Medlemmar av Det franske vitskapsakademiet
Medlemmar av Den bayerske Maximillian-ordenen for vitskap og kunst
Æreslegionen
Adolph Frank

Adolph Frank () var ein tysk kjemikar, ingeniør og entreprenør. Han er mest kjend for å ha oppdaga pottoske (kaliumkarbonat) og industrien bygd på denne. 

Den første kaliumfabrikken fekk han oppretta i 1861. Saman med Nikodem Caro utvikla han kalsiumcyanamid-syntesen, Frank-Caro-prosessen i 1899. Dette vart grunnlaget for nitrogen og kalsiumcyanamid-industrien. Same året skipa han, Caro og nokre andre industrialister selskapet Cyanid-Gesellschaft mbH. I 1908 skipa Cyanid-Gesellschaft produksjonsselskapet Bayrische Stickstoffwerke AG (BStW) i Trostberg som fekk straum levert frå eit vasskraftverk ved elva Alz.

Kjelder 

Denne artikkelen bygger på «Adolph Frank» frå ,  den 1. januar 2020.  
 

Tyske kjemikarar
Tyske jødar
Jødiske oppfinnarar
Folk frå provinsen Sachsen
Tordesillas-avtalen

Tordesillas-avtalen var ein traktat mellom Spania og Portugal som vart slutta i 1494 i den spanske byen Tordesillas. Dei to iberiske landa delte med denne avtalen den oversjøiske verda opp i to interessesfærar. Spania fekk retten til å kolonisere alle område som vart oppdaga vest for ei linje 2200 kilometer vest for Kapp Verde, medan Portugal fekk retten til alle landområde aust for denne linja, inkludert Afrika og India. Avtalen vart sanksjonert av pave Alexander VI i 1506. Då Sør-Amerika vart oppdaga, kom linja til å gå gjennom dette kontinentet. Difor vart Brasil kolonisert av portugisarane, medan resten av Sør-Amerika kom under spansk herredøme. Ingen av dei andre atlantiske sjømaktene i Europa godtok avtalen.

Kjelder 
Tordesillas-avtalen (1990). I Damms Store Leksikon. 28 : TG-TÅ (s. 94-95). Oslo: Damm.

Fotnotar 

Spansk historie
Portugisisk historie
Søramerikansk historie
Internasjonale avtalar
Kolonihistorie
Hendingar i 1494
Svenska skidspelen 1981

Svenska skidspelen 1981 vart avvikla i Falun dagane frå torsdag 5. til tysdag 10. mars 1981.

Menn

30 km 

Dato: 7. mars

4 x 10 km stafett 

Dato: 8. mars

Kombinert 

Dato: 5.-6. mars

Hopprenn i normalbakke 

Dato: 10. mars

Kvinner

20 km 

Dato: 7. mars

4 x 5 km stafett 

Dato: 8. mars

Kjelder
Sportsboken 81-82. Dreyer Bok Stavanger. 1981.

Idrettstilskipingar i Sverige
Sport i 1981
Lillestrøm kommune

Lillestrøm kommune er ein kommune på Nedre Romerike i Viken fylke som vart danna gjennom samanslåing av Skedsmo, Fet og Sørum kommunar i tidlegare Akershus fylke. 
Ved skipinga hadde kommunen rundt  innbyggjarar.
Lillestrøm er den 4. største kommunen i Viken og den 9. største i Noreg.

Kommunevåpenet viser ein stokkebåt etter «Sørumsbåten», ein rundt 2200 år gammal slik båt som vart funnen i Sørum.

Historikk 
Lillestrøm og Strømmen har vore betydelige industrisenter. På Strømmens Værksted, skipa i 1879, blei det bygd jernbanevognar, bilar, bussar og Strømmen-propellen til skip. Dessutan fanst Strømmen Trævarefabrik, Sportsartikkelfabrikken Tarzan, Kjeller Flyfabrikk, Dynea og Tandbergs Radiofabrikk.

Lillestrøm var også namnet på ein tidlegare kommune i Akershus fylke som omfatta tettstaden Lillestrøm. Han hadde nummeret 232.
Kommunen vart oppretta i 1908 ved at han vart skilt ut frå gamle Skedsmo kommune saman med Lørenskog kommune.
1. januar 1962 vart Lillestrøm kommune slått saman med Skedsmo kommune att. Administrasjonssenteret i Skedsmo kommune var Lillestrøm. 

1. januar 2020 vart Skedsmo, Fet og Sørum kommunar slegne saman til nye Lillestrøm kommune. Samstundes vart Akershus fylke slege saman med Østfold og Buskerud til nye Viken fylke, som kommunen er ein del av.

Næringsliv
Viktige bransjer er grafisk industri, verkstadindustri og kjemisk industri, og størstedelen av industrien ligg i området Strømmen-Lillestrøm-Kjeller.

Folk frå Lillestrøm
Henrik Sørensen (1882-1962), kunstmålar
Bjørn Christophersen (1900-1985), generalløytnant, sjef for Hæren 1956-1961
Ivar T. Henriksen (f. 1938), vassverkssjef
Arild Andersen (f. 1945), musikar, jazzbassist
Tom Lund (f. 1950), fotballspelar

Kjelder

 

Norske kommunar skipa i 2020
Kommunar i Viken
Lillestrøm kommune
Sogn i Oslo

Sogn er eit bustadsstrøk i Bydel Nordre Aker i Oslo.

Avgrensing 
I vest går grensa frå og med John Brandts veg og i ei rett linje rett sørover til ho treff krysset Sognsvannsbanen/Vestgrensa. Deretter følgjer grensa Sognsvannbanen austover, til Ring 3 ved inngangen til Tåsentunnelen. Deretter går grensa rett nordover, først over ringvegen, og deretter gjennom Damefallet som er grensa i aust. I nord er grensa området nord for Storkenebbveien.

Dermed grensar det i vest til Gaustad (nord for Ring 3) og Gaustadbekkdalen (sør for Ring 3), Ullevål Hageby og Berg i sør, Nordberg i aust og Kringsjå i nord (der Nordberg skule ligg).

Historie 

Sogn har fått namnet sitt etter dei to gardane Vestre og Austre Sogn gard. Hovudbygninga til Vestre Sogn gard eksisterer framleis, og ligg i hjartet av Sogn studentby. Austre Sogn gard låg nordaust for Vestre Sogn gard, eit par steinkast unna, men vart riven i samband med bygginga av studentbyen. 

Mykje av villaområdet på Sogn vart bygt på 1930-talet, og ber preg av ein funksjonalistisk stil. Husa vart bygde etter at A/S Akersbanane saman med Aker kommune i åra rundt 1920 hadde gjort store tomtekjøp på Sogn, men òg i nærområda Nordberg, Berg og Haugerud, i samband med planlegging og utvikling av det ein kalla for Sogn haveby. Nokre år seinare utparsellerte og selde A/S Åkerbanane tomtene til finansiering av Sognsvannbanen.

Bydel Sogn var tidlegare òg namnet på den lokale bydelen før Bydelreform 2004 sette fast nye bydelgrenser i Oslo.

Busetnad 
Utanom Sogn studentby finn ein Sogn hagekoloni og Solvang Kolonihagar på Sogn, og dessutan nedlagde Sogn vidaregåande skule, som frå 2013 har husa Kuben vidaregåande skule, avdeling Ullevål og frå 2014 den nye Blindern vidaregåande skule. Elles er Sogn i hovudsak eit villaområde med ein del rekkjehus og låge bustadblokker i området langs Kaj Munks vei/Ring 3.

Likevel er òg Ullevaal Stadion med området rundt ein del av strøket, og dette området skil seg veldig ut frå resten av strøket. Denne staden vert dominert både fysisk og identitetsmessig av Stadionanlegget. Mellom T-banelinja og Ring 3 har området karakter av å vera ei urban grensesone med større, einskilde nærings- og undervisingsbygg langs vestsida av Sognsvegen og av Ullevaal Stadion på austsida.

Referansar 
<div class="references-small">
Denne artikkelen byggjer på «Sogn (Oslo)» frå ,  den 2. jan 2020.  
 
Bydel Nordre Aker
Strøk i Oslo